Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 27/13/8806	Košice, 14.3.2013
EEČ : 2-65-91-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v Jasove,okres Košice – okolie v dobe od 01.08.2008 doposiaľ si ako otec mal. XXXXX, nar. 08.09.2007, zvereného súdom do osobnej starostlivosti matky XXXXX, nar. XXXXX neplní vyživovaciu povinnosť aj napriek tomu, že táto povinnosť mu v čase  od 01.08.2008 do 31.08.2009  vyplývala zo zákona o rodine prispievať sumou 24,29.- € a počnúc 01.09.2009 bol určená právoplatným rozsudkom Okresného súdu Košice – okolie sp. zn. 12P/156/2009, ktorý nadobudol právoplatnosť 25.02.2010 prispievať na jeho výživu mesačne sumou 80.- € a tak mu za uvedené obdobie vznikol dlh na zameškanom výživnom vo výške 3.518,37.- €  

lebo zanikla trestnosť činu

Odôvodnenie:
          Uznesením vyšetrovateľa  OR PZ Košice – okolie,  sp. zn. ORP-712/OVK-KS-2012 zo d¨ľa 04.01.2013  bolo  vznesené obvinenie XXXXX pre prečin zanedbania povinnej výživy podľa § 207 ods. 1, ods. 3, písm. a, Trestného zákona  na tom skutkovom základe, ako je uvedené vo výrokovej časti tohto uznesenia.
          V priebehu konania bol vypočutý obvinený XXXXX, ktorý d¨ľa 25.02.2013 pri výsluchu uviedol, že obnovil spolužitie s poškodenou XXXXX.
           Túto skutočnosť potvrdila aj XXXXX d¨ľa 26.02.2013 pri výsluchu, kde uviedla, že obvinený uhradil celé dlžné výživné.     
Podľa § 215 ods. 1, písm. h, Tr. poriadku prokurátor zastaví trestné stíhanie, ak zanikla trestnosť činu .
          Podľa § 86 písm. a Tr. zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 , ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

           Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor